JayJayThrowThrow/commonwealth-wiki-mix huggingface dataset:
অজিতকুমার গুহ

অজিতকুমার গুহ (১৫ই এপ্রিল, ১৯১৪-১২ই নভেম্বর, ১৯৬৯) একজন বাঙালি শিক্ষাবিদ, লেখক ও বুদ্ধিজীবী।
জন্ম

অজিতকুমার কুমিল্লা শহরের সুপারিবাগানে জন্মগ্রহণ করেন। তার পিতার নাম নৃপেন্দ্রমোহন গুহ।
শিক্ষাজীবন

১৯৩০ সালে তিনি কুমিল্লার ঈশ্বর পাঠশালা থেকে ম্যাট্রিক পাস করে কুমিল্লা ভিক্টোরিয়া কলেজ থেকে আই. এ (১৯৩২) ও বি. এ (১৯৩৪)। ১৯৩৬ সালে কলকাতা বিশ্ববিদ্যালয়ে ভর্তি হন এবং সেখান থেকে বাংলায় এম. এ (১৯৩৯) পাস করেন। পরে তিনি বি.টি পরীক্ষায়ও প্রথম শ্রেণীতে প্রথম হয়ে উত্তীর্ণ হন।
কর্মজীবন

১৯৪২ সালে ঢাকা জেলার প্রিয়নাথ হাইস্কুলে শিক্ষকতার মধ্য দিয়ে অজিতকুমার কর্মজীবন শুরু করেন। প্রায় ছয় বছর এই স্কুলে শিক্ষকতা করার পর তিনি ১৯৪৮ সালে জগন্নাথ কলেজ এর বাংলা বিভাগের অধ্যাপক ও পরে বিভাগীয় প্রধান হন। তিনি ১৯৬৮ সালের ৩১ জুলাই এখান থেকে অবসর নেন। এর মধ্যে ১৯৫৭-৫৮ সালে তিনি ঢাকা বিশ্ববিদ্যালয়ের বাংলা বিভাগের খণ্ডকালীন অধ্যাপক ছিলেন। জগন্নাথ কলেজ ছেড়ে তিনি ঢাকার টিচার্স ট্রেনিং কলেজের উপাধ্যক্ষ পদে যোগদান করেন।
সাহিত্যিক জীবন

অজিতকুমার ১৯৪০-৪২ পর্যন্ত শান্তিনিকেতনে ছিলেন। সে সময় তিনি রবীন্দ্রসাহিত্যে ব্যুৎপত্তিলাভ করেন। পরর্বর্তীকালে এ বিষয়ে তিনি প্রজ্ঞাবান ও মননশীল প্রবন্ধ রচনা করেছিলেন। তিনি রবীন্দ্রনাথের সঞ্চয়িতা, সোনার তরী, গীতাঞ্জলি, গীতবিতান, কালিদাসের মেঘদূত এবং বঙ্কিমের কৃষ্ণকান্তের উইল -এর মত গুরুত্বপূর্ণ সাহিত্যগ্রন্থ সম্পাদনা করেন ও এগুলির জন্য মূল্যবান ভূমিকা লেখেন। এছাড়াও সাহিত্য, শিক্ষা ও সংস্কৃতি সম্পর্কে তিনি বহু প্রবন্ধ রচনা করেন।
মতাদর্শ

অজিতকুমার রাজনীতি না করেও সংস্কৃতি চর্চার কারণে পাকিস্তান সরকারের রোষানলে পড়ে দুইবার কারারুদ্ধ হন। ভাষা আন্দোলনে সক্রিয় অংশগ্রহণ করার জন্য ১৯৫২ সালের ২৪ ফেব্রুয়ারি তিনি গ্রেফতার হন। প্রায় দেড় বছর কারাভোগের পর মুক্তি পেয়ে তিনি ১৯৫৪ সালের ৩০শে মে ৯২-ক ধারায় পুনরায় গ্রেফতার হন। এবার তিনি প্রায় এক বছর কারাভোগ করেন।

অজিতকুমার ছিলেন একজন মুক্তচিন্তার মানুষ। এদেশের অসাম্প্রদায়িক ও র্ধর্মনিরপেক্ষ সাহিত্য-সংস্কৃতি চর্চার ধারা নির্মাণে তার অবদান ও সাফল্য অপরিসীম। রবীন্দ্রসাহিত্যের অধ্যাপক এবং সুবক্তা হিসেবে তার খ্যাতি ছিল। অজিতকুমার গুহ চিরকুমার ছিলেন। তিনি ১৯৬৯ সালের ১২ই নভেম্বর কুমিল্লার সুপারিবাগানে মৃত্যুবরণ করেন।
সম্পাদিত গ্রন্থ

* মেঘদূত
* কৃষ্ণকান্তের উইল
* গল্পগুচ্ছ
* সোনার তরী
* গীতাঞ্জলি
মৃত্যু

তিনি ১২ই নভেম্বর, ১৯৬৯ সালে সুপারিবাগান, কুমিল্লায় মারা যান।
পুরস্কার এবং সম্মাননা

নিজ ক্ষেত্রে অবদানের স্বীকৃতিস্বরূপ ২০১৩ সালে তাকে মরণোত্তর একুশে পদক দেয়া হয়। তার স্মরণে বাংলাদেশের কুমিল্লা জেলায় ভাষা সৈনিক অজিত গুহ মহাবিদ্যালয় নামে একটি কলেজের নামকরণ করা হয়েছে।
তথ্যসূত্র
বহিঃসংযোগ

বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি লেখক
বিষয়শ্রেণী:১৯১৪-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:পাকিস্তানি হিন্দু
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:কুমিল্লার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
অজিতকুমার চক্রবর্তী

অজিতকুমার চক্রবর্তী (২০শে আগস্ট, ১৮৮৬- ২৯ ডিসেম্বর ১৯১৮) বাঙালি সাহিত্যিক এবং প্রখ্যাত রবীন্দ্রসাহিত্য-সমালোচক। শান্তিনিকেতনের ব্রহ্মচর্যাশ্রমের অধ্যাপক ছিলেন। ফরিদপুরের মঠবাড়ীতে জন্মগ্রহণ করেন। রবীন্দ্র সাহিত্য অনুবাদ করে ইউরোপে রবীন্দ্রনাথকে পরিচিত করে তোলেন। তিনি একজন দক্ষ অভিনেতা এবং সুকন্ঠ গায়ক হিসেবেও খ্যাতি অর্জন করেন।
জন্ম ও পরিবার

অজিতকুমার চক্রবর্তী ১৮৮০ সালের ২০ আগস্ট ফরিদপুর জেলার মঠবাড়ি গ্রামে জন্মগ্রহণ করেন। তার পিতা শ্রীচরণ চক্রবর্তী ও মাতা সুশীলা দেবী। ১৯০৪ খ্রিস্টাব্দে গ্রীষ্মাবকাশের পর তিনি শান্তিনিকেতনে আসেন। এর আগে তিনি স্কটিশ চার্চ কলেজ থেকে স্নাতক হন। শান্তিনিকেতনে তার শ্রম ও নিষ্ঠা ছিল সকলের সুবিদিত। শিক্ষকতার পাশাপাশি অনুবাদক, সঙ্কলক ও সম্পাদক হিসাবে তার দক্ষতা ছিল। রবীন্দ্রনাথ নিশ্চিন্তে নিজের একাধিক রচনা তার হাতে তুলে দিতেন অনুবাদের জন্য। শান্তিনিকেতন এবং রবীন্দ্রনাথের কথা বিলেতবাসীর কাছে পৌঁছে দেন অজিতকুমার ১৯১০ খ্রিস্টাব্দে। তিনি ধর্মতত্ত্ব বিষয়ে অধ্যয়ণের জন্য বৃত্তি লাভ করে ১৯১০ খ্রিস্টাব্দের ৩রা সেপ্টেম্বর প্রথম বিলেত যাত্রা করেছিলেন এবং এর ঠিক চার মাস আগে আশ্রমকন্যা লাবণ্যলেখাকে বিবাহ করেন।
রবীন্দ্রসাহিত্য-সমালোচক

অজিতকুমার চক্রবর্তী শান্তিনিকেতন বিদ্যালয়ে ত্যাগব্রতী শিক্ষকরূপে ব্রহ্মচর্যাশ্রমের অধ্যাপক হন। সাহিত্য সঙ্গীত অভিনয় প্রভৃতি কলাবিদ্যার সকল দিকেই ছাত্রদের উদ্বুদ্ধ করেন। রবীন্দ্রনাথের শিক্ষার আদর্শ রূপায়ণে তিনি অন্যতম সহায়ক ছিলেন। তাছাড়া রবীন্দ্রনাথের সাহিত্যের একজন প্রধান ব্যাখ্যাতা হিসাবে তার পরিচিতি ছিল। তার রচিত রবীন্দ্রনাথ (১৯১২) এবং কাব্য পরিক্রমা (১৯১৪) গ্রন্থদুখানি রবীন্দ্রকাব্যলোচনার ইতিহাসে বিশেষভাবে উল্লেখযোগ্য। রবীন্দ্রনাথের নিজের অনূদিত রচনা ইউরোপে প্রকাশিত হওয়ার আগেই অজিতকুমারের রবীন্দ্রসাহিত্যের অনুবাদ ইংল্যান্ডে প্রচারিত হয়। ক্ষিতিমোহন সেন সংকলিত কবীর-দোঁহার অনেকগুলি ইংরাজীতে অনুবাদ করেন। এই অনুবাদকে ভিত্তি করে রবীন্দ্রনাথ ওয়ান হান্ড্রেড পোয়েমস অফ কবির গ্রন্থ সম্পাদনা করেন। তিনি বাতায়ন শীর্ষক এক গ্রন্থে বহু বিদেশি কবি ও নাট্যকারের সাহিত্য নিয়ে আলোচনা করেছেন। সতীর্থ কবি-বন্ধু সতীশচন্দ্র রায়ের রচনাবলী সংকলন ছিল অজিতকুমারের অন্যতম সাহিত্য কীর্তি।
রচিত গ্রন্থ

; রবীন্দ্র কাব্যলোচনার ইতিহাস-
* রবীন্দ্রনাথ (১৯১২)
* কাব্যপরিক্রমা (১৯১৪)
; জীবনী গ্রন্থ-
* মহর্ষি দেবেন্দ্রনাথ ঠাকুর (১৯১১)
* রামমোহন চরিত (১৯১৬)
; কিশোরপাঠ্য ছোটো গ্রন্থ-
* ব্রহ্মবিদ্যালয় (১৯১১)
* খৃষ্ট (১৯১১)
মৃত্যু

১৯১৮ খ্রিস্টাব্দের ২৯ শে ডিসেম্বর (১৩২৫ সনের ১৪ পৌষ) তার মৃত্যু হয়।
অজিতকুমারের মৃত্যুর তিন দিন পর, ১৯১৯ খ্রিস্টাব্দের ১লা জানুয়ারি জগদীশচন্দ্র বসুকে রবীন্দ্রনাথ লিখেছেন আর একটি চিঠিতে অমল হোমকে লিখছেন-
তথ্যসূত্র
বহিঃসংযোগ

বিষয়শ্রেণী:বাঙালি সাহিত্যিক
বিষয়শ্রেণী:১৮৮৬-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:বাঙালি লেখক
বিষয়শ্রেণী:ফরিদপুর জেলার ব্যক্তি
বিষয়শ্রেণী:পশ্চিমবঙ্গের লেখক
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:শান্তিনিকেতনের সাথে যুক্ত ব্যক্তি
১৯৭৯

১৯৭৯ গ্রেগরীয় বর্ষপঞ্জির একটি সাধারণ বছর।
ঘটনার তালিকা

জানুয়ারি
ফেব্রুয়ারি

মার্চ

এপ্রিল

মে

জুন
জুলাই

আগস্ট

সেপ্টেম্বর
অক্টোবর

নভেম্বর

ডিসেম্বর
জন্ম

* ২৮ মার্চ - শাকিব খান, বাংলাদেশী চলচ্চিত্র অভিনেতা।
* ১২ এপ্রিল - ক্লেয়ার ডেইন্স, মার্কিন অভিনেত্রী।
* ২১ এপ্রিল - জেমস ম্যাকঅ্যাভয়, মার্কিন অভিনেতা।
* ১২ মে - মিলা ইসলাম, বাংলাদেশী সঙ্গীতশিল্পী।
* ১৭ ডিসেম্বর - শাবনূর, বাংলাদেশী চলচ্চিত্র অভিনেত্রী।
মৃত্যু

জানুয়ারি

ফেব্রুয়ারি

মার্চ

এপ্রিল

মে

* ২৯ মে - ম্যারি পিকফোর্ড, কানাডীয়-মার্কিন চলচ্চিত্র অভিনেত্রী ও প্রযোজক।
জুন

* ১৬ জুন - নিকোলাস রে, মার্কিন চলচ্চিত্র পরিচালক। (মৃ. ১৯১১)
জুলাই

২৫ জুলাই - ১৯৭৯ খ্রীস্টাব্দের এই দিনে জার্মানির কান শহরে ফিলিস্তিনী সংগঠন আল সায়েকের তৎকালীন মহাসচিব যাহির মোহসেন, ইহুদিবাদী ইসরাইলের গুপ্তচর সংস্থা মোসাদের অনুচরদের হাতে নিহত হন।
আগস্ট

সেপ্টেম্বর

অক্টোবর

নভেম্বর

ডিসেম্বর
তথ্যসূত্র

বিষয়শ্রেণী:১৯৭৯
অজিতেশ বন্দ্যোপাধ্যায়

অজিতেশ বন্দ্যোপাধ্যায় (সেপ্টেম্বর ৩০, ১৯৩৩- অক্টোবর ১৩, ১৯৮৩) বাঙালি নাট্যকার, নাট্য পরিচালক এবং অভিনেতা।
প্রারম্ভিক জীবন

অজিতেশ বন্দ্যোপাধ্যায় ১৯৩৩ সালের ৩০ সেপ্টেম্বর তৎকালীন মানভূম, বর্তমান পুরুলিয়া জেলার জয়পুর ব্লকের রোপো গ্রামের মামার বাড়িতে তার জন্ম। তার পৈতৃক বাড়ি ছিল অধুনা পশ্চিমবঙ্গের পশ্চিম বর্ধমান জেলার রাণীগঞ্জ অঞ্চলের অন্তর্গত কেন্দা গ্রামে। তার বাবার নাম ভুবনমোহন বন্দ্যোপাধ্যায় এবং মায়ের নাম লক্ষ্মীরাণী৷
১৯৫৭ সালে কলকাতার মহারাজা মনীন্দ্রচন্দ্র কলেজ থেকে ইংরেজি ভাষায় অনার্স সহ পাশ করেছিলেন। ওই বছরেই ভারতীয় গণনাট্য সংঘে যোগ দিয়েছিলেন তিনি।
নাট্য অবদান

ছাত্রজীবন থেকে তিনি নাটক রচনা ও অভিনয়ে আগ্রহী ছিলেন। ১৯৫০ থেকে ৫৪-এই পাঁচ বছরে ৯টি নাটকে নির্দেশনা ও অভিনয় সূত্রে যুক্ত ছিলেন। ১৯৫৪ তে লিখেছেন মৌলিক পূর্ণাঙ্গ নাটক 'সংঘাত'। ২ বছর পরে ভারতীয় গণনাট্য সংঘে যোগ দেন। এই সংঘে ১৫টি নাটকে অংশ নেন তিনি। ১৯৬০ সালে ২৯ শে জুন প্রতিষ্ঠা করেন 'নান্দীকার'। প্রায় ৪০টি নাটকে নির্দেশক বা অভিনয় অথবা উভয় ক্ষেত্রে অংশগ্রহণ করেন। তিন পয়সার পালা নাটকে নির্দেশনা ওসঙ্গীত পরিচালনার জন্য তিনি সুনাম অর্জন করেন। সেতু বন্ধন, সওদাগরের নৌকা তার রচিত নাটক। ৯ সেপ্টেম্বর ১৯৭৭ এ নান্দীমুখ নামে নামে এক নতুন নাট্যগোষ্ঠী প্রতিষ্ঠা করেন। এদের বিখ্যাত নাটক পাপপুণ্য।
চলচ্চিত্র

অজিতেশ ১৯৬৫ সালে ছুটি চলচ্চিত্রে প্রথম অভিনয় করেন। বাংলা ও হিন্দি মিলিয়ে মোট ৬৩টি চলচ্চিত্রে অভিনয় করেন। তপন সিংহ পরিচালিত হাটে বাজারে সিনেমায় অভিনয় করে সকলের নজর কাড়েন অজিতেশ বন্দ্যোপাধ্যায়।
মৃত্যু

অজিতেশ ১৩ অক্টোবর, ১৯৮৩ সালে কলকাতায় মারা যান। তিনি আকস্মিকভাবে মারাা যান।
তথ্যসূত্র

বিষয়শ্রেণী:বাঙালি অভিনেতা
বিষয়শ্রেণী:বাঙালি নাট্যকার
বিষয়শ্রেণী:১৯৩৩-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:পুরুলিয়া জেলার ব্যক্তি
বিষয়শ্রেণী:কলকাতার অভিনেতা
বিষয়শ্রেণী:পশ্চিমবঙ্গের অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:ভারতীয় পুরুষ নাট্যকার
বিষয়শ্রেণী:ভারতীয় মঞ্চ পরিচালক
বিষয়শ্রেণী:পশ্চিমবঙ্গের নাট্যকার
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২০শ শতাব্দীর ভারতীয় পুরুষ লেখক
১৯৩৩

ঘটনার তালিকা

জানুয়ারি

ফেব্রুয়ারি

মার্চ

* মার্চ ৪ - ফ্রাংকলিন ডেলানোর রুজাভেল্টের অভিষেক।
এপ্রিল

মে

জুন

জুলাই

আগস্ট

সেপ্টেম্বর

অক্টোবর

নভেম্বর

ডিসেম্বর
জন্ম

জুন

* ১৫ জুন - কাজী মুতাসিম বিল্লাহ, বাংলাদেশি দেওবন্দি ইসলামি পণ্ডিত (মৃ. ২০১৩)
সেপ্টেম্বর

* ৪ সেপ্টেম্বর - রিচার্ড এস. কাস্তেলানো, মার্কিন অভিনেতা। (মৃ. ১৯৮৮)
নভেম্বর

* ১ নভেম্বর - সমীর রায়চৌধুরী, হাংরি আন্দোলনের অন্যতম কবি, গল্পকার ও প্রাবন্ধিক।
ডিসেম্বর

* ১৫ ডিসেম্বর - এমাজউদ্দিন আহমদ, বাংলাদেশি রাষ্ট্রবিজ্ঞানী, ঢাকা বিশ্ববিদ্যালয়ের সাবেক উপাচার্য। (মৃ. ২০২০)
মৃত্যু

জানুয়ারি

ফেব্রুয়ারি

মার্চ

এপ্রিল

মে

জুন

জুলাই

আগস্ট

সেপ্টেম্বর

অক্টোবর

নভেম্বর

* নভেম্বর ৮ - লক্ষ্মীনারায়ণ রায়চৌধুরী, ভারতীয় আলোকচিত্র শিল্পী
ডিসেম্বর

বিষয়শ্রেণী:১৯৩৩
১৮৭৩

১৮৭৩ হল একটি সাধারণ বছর। গ্রেগরীয় বর্ষপঞ্জি অনুসারে বছরটি বুধবার দিয়ে এবং জুলীয় বর্ষপঞ্জিতে তার সোমবার দিয়ে শুরু হয়। এটি সাধারণ যুগ ও অ্যানো ডমিনির ১৮৭৩তম বছর, দ্বিতীয় সহস্রাব্দের ৮৭৩তম বছর, উনবিংশ শতাব্দীর ৭৩তম বছর এবং ১৮৭০-এর দশকের ৪র্থ বছর।
ঘটনার তালিকা

জানুয়ারি-মার্চ
এপ্রিল-জুন
জুলাই-সেপ্টেম্বর
অক্টোবর-ডিসেম্বর
জন্ম

জানুয়ারি-মার্চ

* ২০ জানুয়ারি - ইয়োহানেস ইয়েনসেন, ডেনীয় ঔপন্যাসিক, কবি এবং প্রাবন্ধিক।
এপ্রিল-জুন

* ১৯ এপ্রিল - সিডনি বার্নস, ইংরেজ ক্রিকেটার।
জুলাই-সেপ্টেম্বর
অক্টোবর-ডিসেম্বর

* ৮ অক্টোবর - অয়নর হের্ডসব্রং, ডেনীয় রসায়নবিদ এবং জ্যোতির্বিজ্ঞানী।
* ২৬ অক্টোবর - আবুল কাশেম ফজলুল হক, বাঙালি রাজনীতিবিদ ও কূটনীতিক।
* ১৯ ডিসেম্বর - উপেন্দ্রনাথ ব্রহ্মচারী, ব্রিটিশ ভারতীয় চিকিৎসক ও চিকিৎসা বিজ্ঞানী।
মৃত্যু

জানুয়ারি-মার্চ

* ৯ জানুয়ারি - তৃতীয় নেপোলিয়ন, ফ্রান্সের সর্বশেষ সম্রাট।
এপ্রিল-জুন

* ২৯ জুন - মাইকেল মধুসূদন দত্ত, বাঙালি কবি ও নাট্যকার।
জুলাই-সেপ্টেম্বর
অক্টোবর-ডিসেম্বর
অজানা

* আগা আহাম্মদ আলী - বাঙালি শিক্ষাবিদ।

বিষয়শ্রেণী:বছর
বিষয়শ্রেণী:১৮৭৩
বোরো ধান

বোরো ধান বা বাসন্তিক ধান বাংলাদেশের ধানের একটি জাত। এটি একটি শীতকালীন ধান ও রবিশস্য। উৎপাদনের সময়ের উপর নির্ভর করে ধানের প্রধান যে তিনটি শ্রেণিভেদ করা হয়, বোরো তাদের অন্যতম। বোরোর মৌসুম শুরু হয় আমনের মৌসুম শেষ হবার পরে। ধান রোপণ শুরু হয় বাংলা কার্তিক-অগ্ৰহায়ণ (অক্টোবর-নভেম্বর) মাস থেকে এবং ধান কাটা চলে বাংলা বৈশাখ জ্যৈষ্ঠ(এপ্রিল-জুন) মাস পর্যন্ত। হেমন্তকালের শুরু থেকে গ্রীষ্মকালের মাঝামাঝি পর্যন্ত এই ধানের সময় চলে এবং এই ধানের মূল ফলন বসন্তকালে হয় বলে একে বাসন্তিক ধান বলেও ডাকা হয়। ভারতে বোরো ধানকে বৈশাখী ধান নামেও ডাকা হয়। বোরো ধান যে সময়ে জন্মায় সে সময়ে বৃষ্টিপাত সাধারণত: কম হয়। তাই বোরো ধান সেচের উপরে বহুলাংশে নির্ভরশীল। বোরো ধান মুলত বেলে মাটিতে কম উৎপাদন হয়
এ ধানের ফলন অন্যান্য আউশ, আমন ধানের চেয়ে বেশি। কারণ এইসময় আকাশে মেঘলা কম থাকে এবং বেশি সূর্যালোক পাওয়ার কারণে এর ফলন অনেক বেশি। এই বোরো ধানের ফলন জাত ও অঞ্চল ভেদে ২০-২৮ মণ প্রতি বিঘা। হেক্টরে হিসাব করলে তা দাঁড়ায় ৪.৫-৮ টন পর্যন্ত।

বিষয়শ্রেণী:ধান
মাথাপিছু আয়

থাম্ব|2019
মাথাপিছু আয় বলতে কোন দেশের মোট আয়কে জনপ্রতি ভাগ করে দিলে যা হয়, তাকে বোঝায়| জনগনের সর্বমোট ব্যক্তিগত আয়কে মোট জনসংখ্যা দিয়ে ভাগ করলে মাথাপিছু আয় পাওয়া যায়| সাধারণতঃ মাথাপিছু আয়কে টাকা প্রতিবছর এককে প্রকাশ করা হয়|
মাথাপিছু জিডিপির (পারচেজিং পাওয়ার প্যারিটি অনুযায়ী) ভিত্তিতে শীর্ষে অবস্থানকারী দশটি এবং সর্বনিম্ন অবস্থানে অবস্থিত দেশের তালিকা :


উৎস: Monetary Fund, ওয়ার্ল্ড ইকোনোমিক আউটলুক ডাটাবেজ, এপ্রিল ২০০৬
২০২৩-২০২৪ অর্থবছরে ২৭৮৪ মার্কিন ডলার হয়

* ব্যাংকের ওয়েবসাইট
* আইএমএফ এর ওয়েবসাইট

বিষয়শ্রেণী:অর্থনীতি
বিষয়শ্রেণী:স্থূল অভ্যন্তরীণ উৎপাদন
গোল্ডম্যান স্যাক্‌স

গোল্ডম্যান স্যাক্‌স গ্রুপ, ইনকর্পোরেটেড বা গোল্ডম্যান স্যাক্‌স হল একটি নেতৃস্থানীয় বৈশ্বিক আর্থিক প্রতিষ্ঠান যা বিনিয়োগ ব্যাংকিং, সিকিউরিটিজ, বিনিয়োগ ব্যবস্থাপনা এবং ভোক্তা ব্যাংকিং সংক্রান্ত আর্থিক পরিসেবা প্রদান করে একটি বৃহৎ এবং বৈচিত্র্যময় মক্কেল (Client) সমষ্টি যাতে কর্পোরেশন, আর্থিক প্রতিষ্ঠান, সরকার এবং ব্যক্তি অন্তর্ভুক্ত থাকে। এটি মার্কাস গোল্ডম্যান হাতে ১৮৬৯ সালে প্রতিষ্ঠা লাভ করে। এর সদর দপ্তর নিউ ইয়র্কে এবং বিশ্বের সমস্ত বড় আর্থিক কেন্দ্রগুলিতে অফিস রক্ষণাবেক্ষণ করে।

প্রথম বাংলাদেশি হিসেবে রিয়াদ ইউসুফের গোল্ডম্যান স্যাকসের অংশীদার হন।
তথ্যসূত্র

বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:গোল্ডম্যান শ্যাস
বিষয়শ্রেণী:মার্কিন যুক্তরাষ্ট্রের বিনিয়োগ ব্যাংক
১৭৫৭

১৭৫৭ গ্রেগরীয় বর্ষপঞ্জির একটি সাধারণ বছর যা শনিবার দিয়ে শুরু হয়েছে।
ঘটনাবলী

জানুয়ারি-মার্চ

* ২ জানুয়ারি - ব্রিটেন ভারতের কলকাতা দখল করে।
* ৫ জানুয়ারি - রবের-ফ্রঁসোয়া দামিয়েঁ ফ্রান্সের পঞ্চদশ লুইকে হত্যার একটি অসফল প্রচেষ্টা চালায়।
* ২৮ মার্চ - দামিয়েঁকে জনসম্মুখে টুকরো টুকরো করে কেটে হত্যা করা হয়। তিনি ফ্রান্সে এই শাস্তিতে মৃত্যুদণ্ড প্রাপ্ত সর্বশেষ ব্যক্তি।
এপ্রিল-জুন

* ৬ মে - সাত বছরের যুদ্ধ - প্রাগের যুদ্ধ: মহান ফ্রেডেরিক অস্ট্রীয় সেনাবাহিনীকে পরাজিত করে ও শহর দখল শুরু করে।
* ১৮ জুন - সাত বছরের যুদ্ধ - কলিনের যুদ্ধ: মার্শাল ডনের নেতৃত্বে অস্ট্রীয় সেনাবাহিনী ফ্রেডেরিককে পরাজিত করে এবং তাকে বোহেমিয়া ত্যাগ করতে বাধ্য করে।
* ২৩ জুন - পলাশীর যুদ্ধ: রবার্ট ক্লাইভ ষড়যন্ত্র করে ব্রিটিশ ইস্ট ইন্ডিয়া কোম্পানির ৩,০০০ সৈন্য নিয়ে নবাব সিরাজউদ্দৌলার ৫০,০০০ সৈন্যের বিশাল ভারতীয় বাহিনীকে পরাজিত করে।
জুলাই

আগস্ট

সেপ্টেম্বর

অক্টোবর

নভেম্বর

ডিসেম্বর
জন্ম

জানুয়ারি-মার্চ
এপ্রিল-জুন
জুলাই-সেপ্টেম্বর
অক্টোবর-ডিসেম্বর
মৃত্যু

জানুয়ারি-মার্চ
এপ্রিল-জুন
জুলাই-সেপ্টেম্বর
অক্টোবর-ডিসেম্বর

বিষয়শ্রেণী:১৭৫৭

nv:1751 – 1800
১৯৯৭

১৯৯৭ গ্রেগরীয় বর্ষপঞ্জির একটি সাধারণ বছর যা বুধবার দিয়ে শুরু হয়েছে।
ঘটনাবলী
জন্ম
মৃত্যু

জানুয়ারি

* ১ জানুয়ারি - ব্রজেন্দ্র চন্দ্র দেব –– খ্যাতনামা বিশিষ্ট ব্যবসায়ী, সমাজসেবক, সমাজ সংস্কারক। (জ.১৫/০৩/১৯৩২)
ফেব্রুয়ারি
মার্চ
এপ্রিল
মে
জুন
জুলাই

* ১ জুলাই - রবার্ট মিচাম, মার্কিন অভিনেতা, চলচ্চিত্র পরিচালক, লেখক, কবি, সুরকার ও গায়ক। (জ. ১৯১৭)
আগস্ট

থেকে ওয়েস্টমিনস্টার অ্যাবে যাওয়ার পথে ডায়ানা, ওয়েলসের রাজকুমারী এর অন্ত্যেষ্টিক্রিয়া]]
* ১৬ আগস্ট - সুলতান আহমদ নানুপুরী, বাংলাদেশি দেওবন্দি ইসলামি পণ্ডিত ও আধ্যাত্মিক ব্যক্তিত্ব। (জ. ১৯১৪)
* ৩১ আগস্ট - ডায়ানা, প্রিন্সেস অব ওয়েলস, ব্রিটিশ যুবরাজ্ঞী ও চার্লস, প্রিন্স অব ওয়েলস-এর প্রথম স্ত্রী। (জ. ১৯৬১)
সেপ্টেম্বর
অক্টোবর
নভেম্বর
ডিসেম্বর
নোবেল পুরস্কার

right|100px
* রসায়ন - পল বয়ার, জন আর্নেস্ট ওয়াকার, জেন্স ক্রিস্টিয়ান স্কো
* অর্থনীতি - রবার্ট মার্টন, মাইরন শোল্‌স
* সাহিত্য - দারিও ফো
* শান্তি - ইন্টারন্যাশনাল ক্যাম্পেইন টু ব্যান ল্যান্ডমাইনস, জোডি উইলিয়ামস
* পদার্থবিজ্ঞান - স্টিভেন চু, ক্লোদ কোয়েন-তানুজি, উইলিয়াম ড্যানিয়েল ফিলিপস
* চিকিৎসাবিজ্ঞান - স্টানলি বি প্রুসিনার
তথ্যসূত্র

বিষয়শ্রেণী:১৯৯৭
১৯৮০

১৯৮০ গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে।
ঘটনাবলি

অক্টোবর

* ৩ অক্টোবর - বাংলাদেশের স্বাধীনতা দিবসকে “জাতীয় দিবস” হিসেবে ঘোষণা করা হয়।
জন্ম
মৃত্যু

জানুয়ারি-মার্চ

* ১১ ফেব্রুয়ারি - আর. সি. মজুমদার, ভারতীয় ইতিহাসবেত্তা। (জ. ১৮৮৪)
এপ্রিল-জুন

* ১ মে - শোভা, ভারতীয় চলচ্চিত্র অভিনেত্রী। (জ. ১৯৬২)
* ৭ জুন - হেনরি মিলার, মার্কিন লেখক। (জ. ১৮৯১)
জুলাই-সেপ্টেম্বর

* [২৪ জুলাই - পিটার সেলার্স, ব্রিটিশ কৌতুকাভিনেতা ও চলচ্চিত্র অভিনেতা। (জ. ১৯২৫)
* ৩১ জুলাই - মোহাম্মদ রফি, ভারতীয় সঙ্গীতশিল্পী ও নেপথ্য কণ্ঠশিল্পী। (জ. ১৯২৪)
অক্টোবর-ডিসেম্বর

* ৭ নভেম্বর - স্টিভ ম্যাকুইন, মার্কিন চলচ্চিত্র পরিচালক। (জ. ১৯৩০)


বিষয়শ্রেণী:১৯৮০
২০০২

২০০২ গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে।
ঘটনাবলী

জানুয়ারি

ফ্রেব্রুয়ারি

মার্চ

এপ্রিল

মে

জুন

জুলাই

আগস্ট

* আগস্ট ২ - ক্রিস্টেন নিগার্ড, নরওয়েজীয় গণিতবিদ-এর মৃত্যু।
সেপ্টেম্বর

অক্টোবর

নভেম্বর

ডিসেম্বর
জন্ম

ফেব্রুয়ারি

* ১৮ ফেব্রুয়ারি - মনু ভাকর, ভারতীয় ক্রীড়া শুটার।
মৃত্যু

মে

* ২৩ মে - কাজী আবদুল বাসেত, বাংলাদেশী চিত্রশিল্পী এবং চারুকলা বিষয়ের শিক্ষক। (জ. ১৯৩৫)
জুন

* জুন ১৮ - নীলিমা ইব্রাহিম, বাঙালি শিক্ষাবিদ। (জ. ১৯২১)
নোবেল পুরস্কার

right|100px
* শান্তি - জিমি কার্টার
* সাহিত্য - ইমরে কার্তেজ
* রসায়ন - জন ফেন, কোইচি তানাকা, কুর্ট ভ্যুট্রিশ
* পদার্থবিজ্ঞান - রেইমন্ড ডেভিস জুনিয়র, মাসাতোশি কোশিবা, রিকার্ডো গিয়াকনি
* চিকিৎসাবিজ্ঞান - সিডনি ব্রেনার, এইচ রবার্ট হরভিটস, জন সালস্টন
* অর্থনীতি - ড্যানিয়েল কানেমান, ভের্নন স্মিথ
তথ্যসূত্র

বিষয়শ্রেণী:২০০২
জিয়াউর রহমান (দাবাড়ু)

জিয়াউর রহমান (১ মে ১৯৭৪ - ৫ জুলাই ২০২৪) ছিলেন গ্র্যান্ডমাস্টার খেতাব বিজয়ী একজন বাংলাদেশী দাবাড়ু। তিনি ২০০৫ সালে বাংলাদেশি দাবাড়ুদের মধ্যে সর্বোচ্চ ফিদে রেটিং অর্জন করেছিলেন (২৫৭০, অক্টোবর ২০০৫)।
প্রারম্ভিক জীবন

জিয়াউর রহমান সেন্ট যোসেফ উচ্চ মাধ্যমিক বিদ্যালয় থেকে এসএসসি পাশ করেন। পরবর্তীতে তিনি ঢাকা বিশ্ববিদ্যালয়ের নৃবিজ্ঞান বিভাগ থেকে স্নাতোকোত্তর লাভ করে।
কর্মজীবন

জিয়াউর রহমান চৌদ্দবার বাংলাদেশ চ্যাম্পিয়নশিপ জিতেছেন: ১৯৮৮, ১৯৯৯, ২০০১, ২০০২, ২০০৪, ২০০৫, ২০০৮, ২০০৯, ২০১১, ২০১৪ এবং ২০১৮। তিনি ১৫টি দাবা অলিম্পিয়াডে (১৯৮৬-১৯৮৮, ১৯৯২-২০০৮, ২০১২-২০১৮) বাংলাদেশের প্রতিনিধিত্ব করেছেন। তিনি তিনবার এশিয়ান টিম চ্যাম্পিয়নশিপেও অংশ নিয়েছিলেন (১৯৮৭, ১৯৯১ এবং ২০০৯)।

জিয়াউর রহমান ১৯৯৩ সালে ইন্টারন্যাশনাল মাস্টার ও ২০০২ সালে গ্র্যান্ডমাস্টার খেতাব অর্জন করেন।

জিয়াউর রহমান চারবার দাবা বিশ্বকাপে অংশ নেন। ২০০৭ সালের দাবা বিশ্বকাপে তিনি প্রথম রাউন্ডে দিমিত্রি ইয়াকোভেঙ্কোর কাছে, ২০১১ সালের দাবা বিশ্বকাপে তিনি ম্যাক্সিম ভাচিয়ার-লাগ্রাভের কাছে, ২০১৩ সালের দাবা বিশ্বকাপে তিনি বরিস গেলফান্ডের কাছে এবং ২০১৫ সালের দাবা বিশ্বকাপে তিনি ইয়েভজেনি তোমাশেভস্কির কাছে হেরে যান। জিয়াউর রহমান ২০১৫ সালে নেপালের কাঠমান্ডুতে আয়োজিত এশিয়ান জোন টুর্নামেন্টে প্রথম স্থান অর্জন করেন।

২০২১ সালে জিয়াউর রহমান ৯ খেলায় ৭.৫ স্কোর করে মুজিব শতবর্ষ আমন্ত্রণমূলক প্রতিযোগিতায় বিজয়ী হন।
ব্যক্তিগত জীবন

জিয়াউর রহমান লাবণ্য রহমানকে বিয়ে করেন। ২০২২ সালে, জিয়াউর রহমান ৪৪তম দাবা অলিম্পিয়াডে তার ছেলে দাবাড়ু তাহসিন তাজওয়ার জিয়াকে সাথে নিয়ে বাংলাদেশের প্রতিনিধিত্ব করেন। এটিই ছিল জাতীয় দাবা দলে প্রথম পিতা-পুত্র জুটি।
মৃত্যু

জিয়াউর রহমান ২০২৪ সালের ৫ জুলাই বাংলাদেশ দাবা ফেডারেশন কর্তৃক আয়োজিত জাতীয় দাবা প্রতিযোগিতার ১২তম রাউন্ডের খেলা খেলছিলেন। বিকাল ৩টার সময় শুরু হওয়া ম্যাচটি খেলতে খেলতে ৫টা ৫২ মিনিটে তিনি হঠাৎ লুটিয়ে পড়েন। পরে শাহবাগের ইব্রাহিম কার্ডিয়াক হাসপাতালে নিয়ে যাওয়া হলে চিকিৎসকরা তাকে মৃত ঘোষণা করেন।
তথ্যসূত্র
আরও পড়ুন

*
বহিঃসংযোগ

*
*
*
*


বিষয়শ্রেণী:১৯৭৪-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:২১শ শতাব্দীর বাংলাদেশী দাবাড়ু
বিষয়শ্রেণী:দাবার গ্র্যান্ডমাস্টার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:২০১০ এশিয়ান গেমসের দাবাড়ু
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:২০২২ এশিয়ান গেমসের দাবাড়ু
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
রিফাত বিন সাত্তার

রিফাত বিন সাত্তার (জন্ম: ২৫ জুলাই ১৯৭৪) গ্র্যান্ডমাস্টার খেতাব বিজয়ী বাংলাদেশী দাবাড়ু। তিনি দাবায় বাংলাদেশের ৩য় গ্র্যান্ডমাস্টার। ২০০৬ সালে বাংলাদেশের তৃতীয় গ্র্যান্ডমাস্টার খেতাব অর্জন করেন রিফাত বিন সাত্তার।
শিক্ষা জীবন

রিফাত সেন্ট যোসেফ উচ্চ মাধ্যমিক বিদ্যালয় থেকে মাধ্যমিক শিক্ষা সম্পন্ন করেন। এরপর তিনি নটর ডেম কলেজে ভর্তি হন এবং সেখান থেকে ১৯৯২ সালে এইচএসসি পরীক্ষায় উত্তীর্ণ হন। এরপর তিনি উচ্চ শিক্ষার জন্য ঢাকা বিশ্ববিদ্যালয়ে ভর্তি হন। ১৯৯৭ সালে তিনি মাস্টার্স ডিগ্রি অর্জন করেন।
কর্মজীবন

রিফাত আন্তর্জাতিক মাস্টার খেতাব পান ১৯৯৩ সালেই। তবে আন্তর্জাতিক গ্র্যান্ডমাস্টার খেতাব অর্জন করেন ২০০৬ সালে যখন তার ফিদে রেটিং ২৫০০ অতিক্রম করে। তার অর্জন করা তিনটি নর্মই ঢাকায় অনুষ্ঠিত দাবা প্রতিযোগিতায় অর্জিত। রিফাতের আগে দাবায় আন্তর্জাতিক গ্র্যান্ডমাস্টার খেতাব পেয়েছিলেন নিয়াজ মোর্শেদ ও জিয়াউর রহমান।
তিনি বর্তমানে একটি নন-প্রফিট্যাবল আন্তর্জাতিক এঞ্জিও তে প্রোগ্রাম ডেভেলোপমেনট ও কোয়ালিটি বিভাগে কর্মরত আছেন।
ব্যক্তিগত জীবন

রিফাত ১৯৯৮ সালে আইরিনের সাথে বিবাহ বন্ধনে আবদ্ধ হন। বর্তমানে তিনি দুই সন্তানের জনক। তার মেয়ের নাম মারজুকা রিফাত এবং ছেলের নাম সায়ান আরিফ রিফাত।
তথ্যসূত্র
বহিঃসংযোগ

* ফিদে ছক
* রিফাতের কিছু উল্লেখযোগ্য খেলার বিবরণ


বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:দাবার গ্র্যান্ডমাস্টার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:২০০৬ এশিয়ান গেমসের দাবাড়ু
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী দাবাড়ু
আর্দাবিল প্রদেশ

ফ্রেম|শেখ সাফির সমাধি
ফ্রেম|আর্দাবিল জাদুঘর
আর্দাবিল (ফার্সি: استان اردبیل ওস্তনে অ্যার্‌দ্যাবীল্‌) ইরানের একটি প্রদেশ। এটি দেশটির উত্তর-পশ্চিম অঞ্চলে অবস্থিত। ২০১৪ সালে এটিকে ইরানের ৩ নম্বর প্রশাসনিক অঞ্চলের অন্তর্ভুক্ত করা হয়। আজারবাইজান রাষ্ট্র এবং ইরানের প্রদেশ পূর্ব আজারবাইজান, জানজান, এবং গিলনের সাথে এর সীমান্ত আছে। এর রাজধানীর নামও আর্দাবিল। ১৯৯৩ সালে পূর্ব আজারবাইজান প্রদেশের পূর্ব অংশ এবং গিলন প্রদেশের উত্তর অংশ নিয়ে এই প্রদেশটি গঠন করা হয়। এই প্রদেশের উত্তর-পূর্ব অংশ তালিশ অঞ্চলের দক্ষিণাঞ্চল গঠন করেছে।

আর্দাবিল প্রদেশটি সবুজ ও অরণ্যময়। সাবালন পর্বতমালা এর অন্যতম ভৌগোলিক আকর্ষণ। প্রদেশের জলবায়ু খুবই শীতল। গ্রীষ্মে এটি পর্যটকদের কাছে জনপ্রিয়। এখানে আরও আছে বহু উষ্ণ প্রস্রবণ ও প্রাকৃতিক সৌন্দর্যময় দৃশ্যাবলি।

আজারবাইজানি ভাষা প্রদেশটির প্রধান ভাষা। এখানে তাতি ও তালিশ ভাষাতেও কথা বলা হয়।
তথ্যনির্দেশ
আরও দেখুন

বিষয়শ্রেণী:ইরানের প্রদেশ
বুশেহর প্রদেশ

বুশেহর (, Ostān-e Būshehr) ইরানের একটি প্রদেশ। এটি দেশটির দক্ষিণ অঞ্চলে অবস্থিত। দক্ষিণে পারস্য উপসাগরে প্রদেশটির দীর্ঘ উপকূল রয়েছে। বান্দার-এ-বুশেহর প্রদেশটির রাজধানী। প্রদেশটিতে সাতটি শাহ্‌রেস্তান আছে: বুশেহর, দাশ্‌তি, দায়লাম, কাংগান, গেনাভেহ এবং তাঙ্গেস্তান। ২০০৫ সালে প্রদেশটিতে ৮ লক্ষেরও বেশি অধিবাসী ছিল। ইরানের ৫ অঞ্চল বিভক্তিকরণে এই প্রদেশটি ২য় অঞ্চলে স্থান পায়।

বান্দার আব্বাসের পর বুশেহর শহর ইরানের ২য় বৃহত্তম সমুদ্র বন্দর।

বুশেহরে ইরানের প্রথম নিউক্লীয় বিক্রিয়কটি স্থাপিত হয়। এটির ডিজাইনে ছিল জার্মান সিমেন্স কোম্পানি এবং নির্মাণকাজের দায়িত্বে ছিল রুশ প্রকৌশলীরা।

প্রাদেশিক রাজধানীর ২৭০ কিলোমিটার দক্ষিণে আসালুইয়েহ-তে ইরানের একটি গুরুত্বপূর্ণ শিল্প অঞ্চল অবস্থিত। এই শিল্প অঞ্চলের ঠিক সাথেই রয়েছে বিশ্বের বৃহত্তম প্রাকৃতিক গ্যাস ক্ষেত্র, যার নাম দক্ষিণ পার্স গ্যাসক্ষেত্র। এই শিল্প অঞ্চলে প্রায় ৭০,০০০ বিদেশী প্রকৌশলী ও কারিগর বর্তমানে বিভিন্ন কর্মকাণ্ডে নিয়োজিত আছেন। ইরানি সরকার এটিতে কোটি কোটি ডলার বিনিয়োগ করেছে।
আরও দেখুন
তথ্যসূত্র
বহিঃসংযোগ

বিষয়শ্রেণী:ইরানের প্রদেশ
চাহর-মাহাল ও বাখতেয়রি প্রদেশ

চাহর-মাহাল ও বাখতেয়রি প্রদেশ () ইরানের ৩০টি প্রদেশের একটি। এটি দেশটির দক্ষিণ-পশ্চিম অংশে অবস্থিত। এর রাজধানীর নাম শাহ্‌রেকোর্দ। প্রদেশটির আয়তন ১৬,৩২২ বর্গকিলোমিটার এবং জনসংখ্যা প্রায় ৯ লক্ষ (২০১১ সালের প্রাক্কলন অনুযায়ী)। প্রদেশটিকে ২০১৪ সালে ইরানের ২ নম্বর প্রশাসনিক অঞ্চলের অন্তর্গত করা হয়।

লুর বংশোদ্ভূত বাখতিয়ারি জাতির সাথে প্রদেশটির ইতিহাস জড়িত। এছাড়াও এখানে চাহার মাহালি নামের আরেকটি জাতিও বাস করে। এই দুই জাতির নামেই প্রদেশটির নামকরণ করা হয়েছে। এদের সামাজিক রীতিনীতিতে প্রচুর মিল আছে। এখানকার লোকেরা ইরানের সেরা সৈন্য ও অশ্বারোহী বলে সুবিদিত। এরা নিজস্ব ধরনের পালোয়ানি কুস্তি করতেও পছন্দ করে, যার নাম জাঙ্গি।
তথ্যসূত্র
আরও দেখুন

বিষয়শ্রেণী:ইরানের প্রদেশ
পূর্ব আজারবাইজন প্রদেশ

পূর্ব আজারবাইজন () ইরানের ৩০টি প্রদেশের একটি। প্রদেশটি ইরানের উত্তর-পশ্চিম প্রান্তে অবস্থিত। আর্মেনিয়া ও আজারবাইজানের সাথে এর সীমান্ত আছে। এছাড়াও ইরানের আর্দাবিল, পশ্চিম আজারবাইজান ও জানজান প্রদেশের সাথে এর সীমান্ত আছে। প্রদেশটির পশ্চিম সীমান্ত উর্মিয়া হ্রদ-এর মাঝবরাবর চলে গিয়েছে। এই প্রদেশের রাজধানী শহর তাব্রিজ। এটি মূলত পাহাড়ি অঞ্চল। ৩৭২২ মিটার উঁচু সাহান্দ সর্বোচ্চ পর্বত। এখানকার অন্যতম প্রধান সাংস্কৃতিক বৈশিষ্ট্য এখানকার ভাষা, যার নাম আজেরি ভাষা। আজেরি ভাষাভাষীরা নিজস্ব ঐতিহ্য পালন করে থাকে। পূর্ব আজারবাইজানে ইরানের প্রায় ৩৫% কার্পেট প্রস্তুত হয়, এবং ইরান থেকে রপ্তানিকৃত গালিচার ৭০% এখানেই তৈরি হয়। তাব্রিজের গালিচা জগদ্বিখ্যাত। এছাড়া খনিজ সম্পদে সমৃদ্ধ অঞ্চলটিতে একশতেরও বেশি খনি আছে।
আরো দেখুন

বিষয়শ্রেণী:ইরানের প্রদেশ
গোলেস্তন প্রদেশ

গোলেস্তন প্রদেশ () ইরানের ৩০টি প্রদেশের একটি। এটি ইরানের উত্তর-পূর্বে কাস্পিয়ান সাগরের দক্ষিণে অবস্থিত। এর রাজধানী গোর্গন।

১৯৯৭ সালে মাজান্দারান প্রদেশটি ভেঙে গোলেস্তন প্রদেশ তৈরি করা হয়। বর্তমান গোর্গন শহরটি ১৯৩৭ সাল পর্যন্ত এস্তেরাবা বা আস্তারাবাদ নামে পরিচিত ছিল।

গোলেস্তনে প্রায় ১৭ লক্ষ লোক বাস করেন। এখানকার প্রধান শহরগুলি হল গোর্গন, গোনবাদ কবুস, বান্দার তোর্কমান, কোর্দ কোই, আলি আবাদ, ইত্যাদি।
আরও দেখুন

বিষয়শ্রেণী:ইরানের প্রদেশ
হোর্মোজগন প্রদেশ

হোর্মোজগন প্রদেশ ইরানের ৩০টি প্রদেশের একটি। এটি দেশের দক্ষিণে পারস্য উপসাগরের তীরে ওমানের বিপরীতে অবস্থিত। বান্দারে আব্বস প্রদেশটির রাজধানী। পারস্য উপসাগরে অবস্থিত ১৪টি দ্বীপ প্রদেশেরর সীমানার মধ্যে পড়েছে। প্রদেশটির তটরেখার দৈর্ঘ্য প্রায় ১০০০ কিলোমিটার। এখানে প্রায় ১৫ লক্ষ লোকের বাস।
আরও দেখুন

*বাঙ্গালী (ইরান)
তথ্যসূত্র

বিষয়শ্রেণী:ইরানের প্রদেশ
বিষয়শ্রেণী:হোর্মোজগন প্রদেশ
বিষয়শ্রেণী:পারস্য উপসাগর